હિંમતનગર એલસીબી પોલીસે બાતમીના આધારે અમદાવાદના બે સગાભાઇઓને ઝડપી લઇ શહેરમાં થયેલી ચાર ચોરીનો ભેદ ઉકેલી તેમની પાસેથી ૬૧ હજારનો મુદ્દામાલ કબજે કરી કાયદેસરની કાર્યવાહી હાથ ધરી છે. શહેરમાં ચોરીની ઘટનાઓને ડામવા જિલ્લા પોલીસ અધિક્ષક સૌરભસિંઘે એલસીબીને તપાસ સોંપી હતી. એલસીબીના ઇન્ચાર્જ પી.આઇ. વી.યુ.ગડરીયાએ પી.એસ.આઇ. એસ.એ.ગોહિલ સહિતની ટીમને વોચ ગોઠવી જૂના બજાર વિસ્તારમાંથી મોપેડ નં.જીજે.૦૯.સીએસ.૨૮૧૪ સોયેબ યુનુસભાઇ શેખ અને પરવેઝ યુનુસભાઇ શેખ જૂના બજાર ત્રણ રસ્તા પાસે આવતા પોલીસે બંનેને કચેરી ખાતે લાવી પૂછતાછ કરી હતી.